CELEX: 32015D2300
Language: hu
Date: 2015-12-08 00:00:00
Title: A Bizottság (EU) 2015/2300 határozata (2015. december 8.) az ágazati mezőgazdasági jogszabályokból eredő egyes kiadásoknak az Egyesült Királyság részéről euróban történő kifizetéséről (az értesítés a C(2015) 8576. számú dokumentummal történt)

10.12.2015   
            
            
               HU
            
            
               Az Európai Unió Hivatalos Lapja
            
            
               L 324/35
            
         A BIZOTTSÁG (EU) 2015/2300 HATÁROZATA
   (2015. december 8.)
   az ágazati mezőgazdasági jogszabályokból eredő egyes kiadásoknak az Egyesült Királyság részéről euróban történő kifizetéséről
   
      
         (az értesítés a C(2015) 8576. számú dokumentummal történt)
      
   
   (Csak az angol nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 108. cikkére,
   mivel:
   
               (1)
            
            
               Az 1306/2013/EU rendelet 108. cikke előírja, hogy abban az esetben, ha valamely euroövezeten kívüli tagállam olyan döntést hoz, amelynek értelmében az ágazati mezőgazdasági jogszabályokból eredő kiadásokat nem saját nemzeti valutájában, hanem euróban fizeti ki, a tagállam intézkedéseket tegyen annak érdekében, hogy az euro használata ne jelentsen rendszeres előnyt a nemzeti pénznem használatához képest.
            
         
               (2)
            
            
               Az (EU) 2015/1352 bizottsági határozat (2) korábban jóváhagyta az Egyesült Királyság által közölt ilyen intézkedéseket.
            
         
               (3)
            
            
               2015. október 30-án az Egyesült Királyság értesítette a Bizottságot arról a szándékáról, hogy kiterjeszti azoknak az intézkedéseknek a számát, amelyek keretében a kiadásokat angol font helyett euróban fizeti ki, és azon intézkedésekről, amelyeket az 1306/2013/EU rendelet 108. cikkének megfelelően annak érdekében szándékozik tenni, hogy az euro használata ne jelentsen rendszeres előnyt az angol font használatához képest.
            
         
               (4)
            
            
               Az Egyesült Királyság által tervezett intézkedéseket az alábbiak szerint lehet összefoglalni:
               
                           —
                        
                        
                           a piaci szereplők számára az uniós jogszabályokban meghatározott vagy az azokból eredő összegeket euróban fizethetik ki,
                        
                     
                           —
                        
                        
                           a piaci szereplők viselik az angol fontra történő átváltásból eredő teljes árfolyamkockázatot,
                        
                     
                           —
                        
                        
                           a piaci szereplőknek legalább egyéves kötelezettséget kell vállalniuk,
                        
                     
                           —
                        
                        
                           az 1307/2013/EU európai parlamenti és tanácsi rendeletben (3) említett alaptámogatásra és más közvetlen kifizetésekre vonatkozóan a piaci szereplők az euróban történő kifizetést választják, amikor a kérelmet a 809/2014/EU bizottsági végrehajtási rendelet (4) 13. cikkének (1) bekezdése szerint benyújtják,
                        
                     
                           —
                        
                        
                           az 1308/2013/EU európai parlamenti és tanácsi rendelet (5), az 1370/2013/EU tanácsi rendelet (6) (az állattenyésztési ágazatok mezőgazdasági termelőinek nyújtott ideiglenes rendkívüli támogatástól eltérő intézkedések esetében) és az 510/2014/EU európai parlamenti és tanácsi rendelet (7) szerinti piaci intézkedésekre vonatkozóan, valamint az 1144/2014/EU európai parlamenti és tanácsi rendelet (8) szerinti, a mezőgazdasági termékekre vonatkozó tájékoztatásnyújtási és promóciós intézkedésekre vonatkozóan a piaci szereplőknek legalább három hónappal korábban jóváhagyást kell kapniuk az euróban történő kifizetéshez; a megállapodástól hasonlóképpen egy három hónappal előre megküldött értesítéssel lehet elállni; ezek után euróban történő új kifizetés csak egy egyéves várakozási időszak leteltével lehetséges,
                        
                     
                           —
                        
                        
                           az (EU) 2015/1853 felhatalmazáson alapuló bizottsági rendelet (9) szerinti, az állattenyésztési ágazatok mezőgazdasági termelőinek nyújtott ideiglenes rendkívüli támogatásra vonatkozóan a piaci szereplőknek 2015. október 17. előtt a KAP-kifizetések euróban történő kifizetését kellett választaniuk.
                        
                     
         
               (5)
            
            
               Ezek az intézkedések összhangban vannak az 1306/2013/EU rendeletben meghatározott konkrét célkitűzéssel, miszerint az euro használata ne jelentsen rendszeres előnyt a nemzeti pénznem használatához képest. Ezért az intézkedéseket jóvá kell hagyni.
            
         
               (6)
            
            
               Ennélfogva az (EU) 2015/1352 határozatot hatályon kívül kell helyezni, és helyébe ez a határozat lép,
            
         ELFOGADTA EZT A HATÁROZATOT:
   1. cikk
   A 2015. október 30-án az Egyesült Királyság által közölt arra vonatkozó intézkedések, hogy a mellékletben felsorolt ágazati mezőgazdasági jogszabályokból eredő kiadásokat euróban fizeti ki, és – adott esetben – az ezen jogszabályok alapján elfogadott felhatalmazáson alapuló jogi aktusok vagy végrehajtási aktusok jóváhagyásra kerülnek.
   2. cikk
   Az (EU) 2015/1352 határozat hatályát veszti.
   3. cikk
   Ennek a határozatnak Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2015. december 8-án.
      
         
            a Bizottság részéről
         
         Phil HOGAN
         
            a Bizottság tagja
         
      
   
   
      (1)  HL L 347., 2013.12.20., 549. o.
   
   
      (2)  A Bizottság 2015. július 30-i (EU) 2015/1352 határozata az ágazati mezőgazdasági jogszabályokból eredő egyes kiadásoknak az Egyesült Királyság részéről euróban történő kifizetéséről (HL L 208., 2015.8.5., 33. o.).
   
      (3)  Az Európai Parlament és a Tanács 2013. december 17-i 1307/2013/EU rendelete a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).
   
      (4)  A Bizottság 2014. július 17-i 809/2014/EU végrehajtási rendelete az 1306/2013/EU európai parlamenti és tanácsi rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról (HL L 227., 2014.7.31., 69. o.).
   
      (5)  Az Európai Parlament és a Tanács 2013. december 17-i 1308/2013/EU rendelete a mezőgazdasági termékpiacok közös szervezésének létrehozásáról és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).
   
      (6)  A Tanács 2013. december 16-i 1370/2013/EU rendelete a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról (HL L 346., 2013.12.20., 12. o.).
   
      (7)  Az Európai Parlament és a Tanács 2014. április 16-i 510/2014/EU rendelete a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről (HL L 150., 2014.5.20., 1. o.).
   
      (8)  A Európai Parlament és a Tanács 2014. október 22-i 1144/2014/EU rendelete a belső piacon és harmadik országokban megvalósított, mezőgazdasági termékekre vonatkozó tájékoztatásnyújtási és promóciós intézkedésekről és a 3/2008/EK tanácsi rendelet hatályon kívül helyezéséről (HL L 317., 2014.11.4., 56. o.).
   
      (9)  A Bizottság 2015. október 15-i (EU) 2015/1853 felhatalmazáson alapuló rendelete az állattenyésztési ágazatok mezőgazdasági termelőinek nyújtott ideiglenes rendkívüli támogatásról (HL L 271., 2015.10.16., 25. o.).
   
      MELLÉKLET
      
         Euróban kifejezett és fizetendő intézkedések
      
      
                  Rendszer
               
               
                  Rendelet
               
            
                  Közvetlen kifizetési rendszerek
               
               
                  Az 1307/2013/EU rendelet
               
            
                  Mezőgazdasági termékekre vonatkozó tájékoztatásnyújtási és promóciós intézkedések
               
               
                  Az 1144/2014/EU rendelet
               
            
                  Marhahús-felvásárlás
               
               
                  Az 1308/2013/EU rendelet
                  Az 1370/2013/EU rendelet
               
            
                  Gabonafelvásárlás
               
            
                  Vajfelvásárlás
               
            
                  Sovány tejpor felvásárlása
               
            
                  Marhahúsra nyújtott magántárolási támogatás
               
            
                  Vajra nyújtott magántárolási támogatás
               
            
                  Sajtra nyújtott magántárolási támogatás
               
            
                  Lenrostra nyújtott magántárolási támogatás
               
            
                  Olívaolajra nyújtott magántárolási támogatás
               
            
                  Sertéshúsra nyújtott magántárolási támogatás
               
            
                  Juhhúsra és kecskehúsra nyújtott magántárolási támogatás
               
            
                  Sovány tejporra nyújtott magántárolási támogatás
               
            
                  Fehér cukorra nyújtott magántárolási támogatás
               
            
                  A gyermekek tejjel és tejtermékekkel való ellátásához nyújtott támogatás
               
            
                  Export-visszatérítések
               
            
                  A EUMSZ I. mellékletében nem szereplő árucikkekre és feldolgozott mezőgazdasági termékekre nyújtott export-visszatérítések
               
               
                  Az 510/2014/EU rendelet
                  Az 1370/2013/EU rendelet
               
            
                  Az állattenyésztési ágazatok mezőgazdasági termelőinek nyújtott ideiglenes rendkívüli támogatás
               
               
                  Az (EU) 2015/1853 felhatalmazáson alapuló rendelet